CELEX: 32014R0031
Language: lv
Date: 2014-01-14 00:00:00
Title: Komisijas Regula (ES) Nr. 31/2014 ( 2014. gada 14. janvāris ), ar kuru atceļ Lēmumu 2004/301/EK, Lēmumu 2004/539/EK un Regulu (ES) Nr. 388/2010  Dokuments attiecas uz EEZ

15.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 10/9
            
         KOMISIJAS REGULA (ES) Nr. 31/2014
   (2014. gada 14. janvāris),
   ar kuru atceļ Lēmumu 2004/301/EK, Lēmumu 2004/539/EK un Regulu (ES) Nr. 388/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu Nr. 92/65/EEK (1), un jo īpaši tās 19. un 21. pantu,
   tā kā:
   
               (1)
            
            
               Regulā (EK) Nr. 998/2003 noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai, un noteikumi, kas attiecas uz šādas pārvietošanas pārbaudēm. Regula attiecas uz I pielikumā norādīto sugu lolojumdzīvnieku pārvietošanu starp dalībvalstīm vai no trešām valstīm. I pielikuma A un B daļā ir minēti suņi, kaķi un mājas seski. Regula (EK) Nr. 998/2003 tika piemērota no 2004. gada 3. jūlija.
            
         
               (2)
            
            
               Ar Komisijas 2003. gada 26. novembra Lēmumu 2003/803/EK, ar ko ievieš pases paraugu suņu, kaķu un balto sesku pārvadāšanai Kopienā (2), izveidots pases paraugs lolojumdzīvnieku – suņu, kaķu un mājas sesku – pārvietošanai starp dalībvalstīm, kā paredzēts Regulas (EK) Nr. 998/2003 5. panta 1. punkta b) apakšpunktā.
            
         
               (3)
            
            
               Lai sekmētu pāreju uz Regulā (EK) Nr. 998/2003 paredzēto kārtību, tika pieņemts Komisijas 2004. gada 30. marta Lēmums 2004/301/EK, ar ko atkāpjas no Lēmumiem 2003/803/EK un 2004/203/EK attiecībā uz sertifikātu un pasu formu nekomerciālai suņu, kaķu un balto sesku pārvadāšanai un ar ko groza Lēmumu 2004/203/EK (3), lai varētu turpināt izmantot sertifikātus un pases, kas lolojumdzīvniekiem izsniegti pirms Regulas (EK) Nr. 998/2003 piemērošanas dienas, ja tie atbilst noteiktiem kritērijiem.
            
         
               (4)
            
            
               Turklāt Komisijas 2004. gada 1. jūlija Lēmumā 2004/539/EK par pagaidu pasākumu noteikšanu, kā ieviest Eiropas Parlamenta un Padomes Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai (4), noteikts, ka dalībvalstis līdz 2004. gada 1. oktobrim atļauj ievest savā teritorijā Regulas (EK) Nr. 998/2003 I pielikumā uzskaitīto sugu lolojumdzīvniekus atbilstoši valsts noteikumiem, kuri bija spēkā līdz 2004. gada 3. jūlijam.
            
         
               (5)
            
            
               Ar Eiropas Parlamenta un Padomes 2013. gada 12. jūnija Regulu (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (5) atceļ un aizstāj Regulu (EK) Nr. 998/2003. Tādējādi pasākumi, kas pieņemti, lai sekmētu pāreju uz Regulā (EK) Nr. 998/2003 paredzēto kārtību, ir novecojuši. Tādēļ būtu jāatceļ Lēmums 2004/301/EK un Lēmums 2004/539/EK.
            
         
               (6)
            
            
               Turklāt, lai izvairītos no riska, ka kaķu, suņu un mājas sesku komerciālu pārvietošanu krāpnieciski maskē kā nekomerciālu pārvietošanu, ievedot šos dzīvniekus dalībvalstī no citas dalībvalsts vai no trešās valsts, kas uzskaitīta Regulas (EK) Nr. 998/2003 II pielikuma B daļas 2. iedaļā, tika pieņemta Komisijas 2010. gada 6. maija Regula (ES) Nr. 388/2010, ar ko īsteno Eiropas Parlamenta un Padomes Regulu (EK) Nr. 998/2003 attiecībā uz dažu sugu lolojumdzīvnieku [mājas (istabas) dzīvnieku] maksimālo skaitu nekomerciālai pārvietošanai (6).
            
         
               (7)
            
            
               Regulas (ES) Nr. 388/2010 noteikumi ir pārskatīti un iekļauti Regulā (ES) Nr. 576/2013. Regulu (ES) Nr. 576/2013 piemēro no 2014. gada 29. decembra. Tādējādi Regulas (ES) Nr. 576/2013 piemērošanas dienā Regula (ES) Nr. 388/2010 kļūst novecojusi un no minētā datuma tā būtu jāatceļ.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Lēmumu 2004/301/EK un Lēmumu 2004/539/EK atceļ.
   2. pants
   Regulu (ES) Nr. 388/2010 atceļ no 2014. gada 29. decembra.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 14. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 146, 13.6.2003., 1. lpp.
   
      (2)  OV L 312, 27.11.2003., 1. lpp.
   
      (3)  OV L 98, 2.4.2004., 55. lpp.
   
      (4)  OV L 237, 8.7.2004., 21. lpp.
   
      (5)  OV L 178, 28.6.2013., 1. lpp.
   
      (6)  OV L 114, 7.5.2010., 3. lpp.